Document ID: 31988R0768

ΚΑΝΟΝΙΣΜΟΣ ( ΕΟΚ ) αριθ . 768/88 ΤΟΥ ΣΥΜΒΟΥΛΙΟΥ της 2ας Φεβρουαρίου 1988 για την τροποποίηση του κανονισμού ( ΕΟΚ ) αριθ . 4136/86 για το κοινό καθεστώς που εφαρμόζεται στις εισαγωγές ορισμένων υφαντουργικών προϊόντων καταγωγής τρίτων χωρών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας :
ότι με τον κανονισμό ( ΕΟΚ ) αριθ . 4136/86^(1 ) το Συμβούλιο υπέβαλε σε κοινό καθεστώς, μέχρι το 1991, τις εισαγωγές ορισμένων υφαντουργικών προϊόντων καταγωγής τρίτων χωρών ότι οι συμφωνίες για το εμπόριο υφαντουργικών προϊόντων που διαπραγματεύθηκε η Κοινότητα με διάφορες τρίτες χώρες προβλέπουν ότι, αμέσως μετά την έναρξη ισχύος της διεθνούς σύμβασης για το εναρμονισμένο σύστημα περιγραφής και κωδικοποίησης των εμπορευμάτων, η ταξινόμηση των υφαντουργικών προϊόντων θα γίνεται με το σύστημα αυτό και με τις κοινοτικές ονοματολογίες που βασίζονται σε αυτό ότι ο κανονισμός ( ΕΟΚ ) αριθ . 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και για το κοινό δασμολόγιο^(2 ) θεσπίζει, από 1ης Ιανουαρίου 1988, ονοματολογία των εμπορευμάτων που ονομάζεται "συνδυασμένη ονοματολογία", η οποία ανταποκρίνεται, μεταξύ άλλων, στις απαιτήσεις της στατιστικής για το εξωτερικό εμπόριο της Κοινότητας ότι, για το λόγο αυτό, η ταξινόμηση των υφαντουργικών προϊόντων που καλύπτονται από τις συμφωνίες βασίζεται στη συνδυασμένη ονοματολογία ότι πρέπει να προβλεφθούν οι διατάξεις σχετικά με την εισαγωγή και την ελεύθερη κυκλοφορία στην Κοινότητα, από 1ης Ιανουαρίου 1988, ορισμένων υφαντουργικών προϊόντων που αποστέλλονται από τις προμηθεύτριες χώρες πριν από την ημερομηνία αυτή και η ταξινόμηση των οποίων θα τροποποιηθεί λόγω της έναρξης ισχύος της συνδυασμένης ονοματολογίας ότι πρέπει να γίνει η κατανομή των ποσοτικών ορίων για τα έτη 1988-1991 μεταξύ των κρατών μελών ότι πρέπει να τροποποιηθεί, κατά συνέπεια, ο κανονισμός ( ΕΟΚ ) αριθ . 4136/86 και να περιληφθούν, για λόγους σαφήνειας και διοικητικής αποτελεσματικότητας, σε ένα παράρτημα ΙVα, τα ποσοτικά όρια που έχουν καθορισθεί σύμφωνα με το άρθρο 11 του εν λόγω κανονισμού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
ίΑρθρο 1 Ο κανονισμός ( ΕΟΚ ) αριθ . 4136/86 τροποποιείται ως εξής :
1 . ^Στο άρθρο 1, η παράγραφος 2 αντικαθίσταται από το ακόλουθο κείμενο :
"2 . Η ταξινόμηση των προϊόντων που περιλαμβάνονται στο παράρτημα Ι βασίζεται στη συνδυασμένη ονοματολογία ( ΣΟ ), με την επιφύλαξη του άρθρου 3 παράγραφος 7 . Οι λεπτομέρειες εφαρμογής της παρούσας παραγράφου καθορίζονται στο παράρτημα VΙ ." 2 . ^Στο άρθρο 3 παράγραφος 2 προστίθεται το ακόλουθο εδάφιο :
"Η κατανομή αυτών των ποσοτικών ορίων μεταξύ των κρατών μελών για τα έτη από 1988 έως 1991 καθορίζεται στο παράρτημα ΙVα ." 3 . ^Στο άρθρο 3, η παράγραφος 7 αντικαθίσταται από το ακόλουθο κείμενο :
"7 . Ο καθορισμός των ποσοτικών ορίων που ορίζει το παράρτημα ΙΙΙ και των κατηγοριών των προϊόντων στα οποία εφαρμόζονται, προσαρμόζεται σύμφωνα με τη διαδικασία που προβλέπει το άρθρο 15, εφόσον είναι απαραίτητο για να αποφευχθεί η μεταγενέστερη τροποποίηση της συνδυασμένης ονοματολογίας ( ΣΟ ) και να μην υπάρχει περίπτωση η έκδοση απόφασης που τροποποιεί την ταξινόμηση των εμπορευμάτων αυτών να προκαλέσει μείωση αυτών των ποσοτικών ορίων ." 4 . ^Στο άρθρο 3 προστίθενται οι δύο ακόλουθες παράγραφοι :
"8 . Τα ποσοτικά όρια που καθορίζει το παρόν άρθρο δεν εφαρμόζονται στα προϊόντα στην εισαγωγή των οποίων δεν είχε επιβληθεί ποσοτικός περιορισμός πριν από την 1η Ιανουαρίου 1988 και το οποία, λόγω της έναρξης ισχύος της συνδυασμένης ονοματολογίας ( ΣΟ ), θα ταξινομηθούν από την ημερομηνία αυτή σε μία ή περισσότερες κατηγορίες προϊόντων που προβλέπονται στο παράρτημα ΙΙΙ . Η διάταξη αυτή εφαρμόζεται αποκλειστικά στα προϊόντα που έχουν αποσταλεί από τις χώρες καταγωγής τους προς την Κοινότητα πριν από την 1η Ιανουαρίου 1988 .
9 . ^Η ελεύθερη κυκλοφορία των προϊόντων που υπάγονται σε μία ή περισσότερες κατηγορίες προϊόντων, στην εισαγωγή των οποίων επιβαλλόταν ποσοτικό όριο πριν από την 1η Ιανουαρίου 1988, εξακολουθεί να πραγματοποιείται με τους ίδιους όρους εισαγωγής που ίσχυαν πριν την ημερομηνία αυτή, εάν, με την έναρξη ισχύος της συνδυασμένης ονοματολογίας ( ΣΟ ), τα προϊόντα αυτά καταταγούν σε μια διαφορετική κατηγορία .
Η διάταξη αυτή εφαρμόζεται αποκλειστικά στα προϊόντα που έχουν αποσταλεί από τις χώρες καταγωγής τους προς την Κοινότητα πριν από την 1η Ιανουαρίου 1988 ." 5 . ^Στο άρθρο 12, η παράγραφος 2 αντικαθίσταται από το ακόλουθο κείμενο :
"2 . Για τα προϊόντα που περιλαμβάνονται στο παράρτημα Ι, τα κράτη μέλη ανοκοινώνουν κάθε μήνα στην Επιτροπή, εντός 30 ημερών από το τέλος κάθε μήνα, τις συνολικές ποσότητες που έχουν εισαχθεί τον εν λόγω μήνα, με την ένδειξη του κωδικού της συνδυασμένης ονοματολογίας και των μονάδων, συμπεριλαμβανομένων των ενδεχομένων συμπληρωματικών μονάδων του κωδικού αυτού . Οι εισαγωγές κατανέμονται σύμφωνα με τις ισχύουσες στατιστικές διατάξεις ." 6 . ^Το παράρτημα Ι αντικαθίσταται από το κείμενο του παραρτήματος Ι του παρόντος κανονισμού .
7 . ^Προστίθεται το παράρτημα ΙVα που περιλαμβάνεται στο παράρτημα ΙΙ του παρόντος κανονισμού .
8 . ^Το παράρτημα VΙ αντικαθίσταται από το κείμενο του παραρτήματος ΙΙΙ του παρόντος κανονισμού .
9 . ^Στο παράρτημα VΙΙα, η παράγραφος 6 αντικαθίσταται από το ακόλουθο κείμενο :
"6 . Τα άρθρα 7 και 8 του παρόντος κανονισμού εφαρμόζονται στις ποσότητες που περιλαμβάνονται στους πίνακες Β και Γ του παρόντος παραρτήματος, εκτός από τις μεταφορές ανάμεσα σ' αυτά τα ποσοτικαόρια και εκείνα που προβλέπονται στο παράρτημα ΙV ." 10 . ^Ο πίνακας Γ που περιλαμβάνεται στο παράρτημα ΙV του παρόντος κανονισμού προστίθεται στο παράρτημα VΙΙα .
11. ^Για τα έτη από 1988 έως 1991, οι κωδικοί της συνδυα - σμένης ονοματολογίας που περιλαμβάνονται στη στήλη 2 του νέου παραρτήματος Ι αντικαθιστούν τις κλάσεις του κοινού δασμολογίου και τους κωδικούς NIMEXE που περιλαμβάνονται στις στήλες 2 και 3 του παραρτή - ματος ΙΙΙ .
ίΑρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από την 1η Ιανουαρίου 1988 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 2 Φεβρουαρίου 1988 .

Labels: 3
1
5